**รายงานการประชุมสภาเทศบาลตำบลบ้านถ่อน**

**สมัยสามัญ ที่ ๑ ครั้ง ๒/๒๕๖๒**

**เมื่อวันที่ ๑๑ กุมภาพันธ์ ๒๕๖๒ เวลา ๐๙.๐๐ น.**

**ณ ห้องประชุมเทศบาลบ้านถ่อน**

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*

**รายชื่อผู้มาประชุม**

1. นางสมสุข โคตรชมภู ประธานสภาเทศบาลตำบลบ้านถ่อน
2. นายเกรียงศักดิ์ ทองจำปา สมาชิกสภาเทศบาลตำบลบ้านถ่อน เขต ๑
3. นายพิกุล อุ่นจารย์ สมาชิกสภาเทศบาลตำบลบ้านถ่อน เขต ๑
4. นายสงกรานต์ สาริกา สมาชิกสภาเทศบาลตำบลบ้านถ่อน เขต ๑
5. นายทองวัน คำชมภู สมาชิกสภาเทศบาลตำบลบ้านถ่อน เขต ๑
6. นางณัฐนันท์ แสงรัตน์ สมาชิกสภาเทศบาลตำบลบ้านถ่อน เขต ๑
7. นายศิริวุฒิ โคตรชมภู สมาชิกสภาเทศบาลตำบลบ้านถ่อน เขต ๒
8. นายสง่า คำพันธ์ สมาชิกสภาเทศบาลตำบลบ้านถ่อน เขต ๑
9. นางพยอม โคตรชมภู สมาชิกสภาเทศบาลตำบลบ้านถ่อน เขต ๒

๑๐. นายสมร โคตรชมภู สมาชิกสภาเทศบาลตำบลบ้านถ่อน เขต ๒

๑๑. นายราชัน ทองชมภู เลขานุการสภา

**ผู้ไม่มาประชุม**

๑. นายอรรถชัย โคตรชมภู สมาชิกสภาเทศบาลตำบลบ้านถ่อน เขต ๑ (ลากิจ)

๒. นายพงษ์ศิริ โคตรชมภู รองประธานสภาเทศบาลตำบลบ้านถ่อน

**ผู้เข้าร่วมประชุม**

1. นายอภิวัฒน์ โคตรชมภู นายกเทศมนตรี
2. นายสมเสน่ห์ บุตรศรี รองนายกฯ

๓. นายที พรหมมา รองนายกฯ

๔. นายส่ง ผ่องแผ้ว เลขานุการนายกฯ

๕. นายวาด ชัยชมภู ที่ปรึกษานายกฯ

๖. นายชอบ ชัยชมภู ครูโรงเรียนโพนศิลางามวิทยา

๗. นายพรชัย รัตนวิบูลย์ ผอ.รพ.สต.บ้านถ่อน

๘. นางสาวดารุณี อรรคคะ ผอ.กองการศึกษาฯ

๙. นางผดุงศรี โยคิน ครูโรงเรียนชุมชนบ้านถ่อน

๑๐. นางบัวลอย โคตรชมภู ครู ศพด.ทต.บ้านถ่อน

๑๑. นางฤหัยรัตน์ สังมีแสง ครู ศพด.บ้านโพนงาม

๑๒. นส.สมใจ สาเสี่ยน นวก.สุขาภิบาล

๑๓. นายวาญวิทย์ ใจเบา ผญบ.หมู่ที่ ๘

๑๔. นายวิมล โคตรชมภู ผญบ.หมู่ที่ ๒

๑๕. นายเจียม ผ่องแผ้ว ตัวแทนนักกีฬา ม.๑

๑๖. นายมานพ โคตรชมภู ตัวแทนนักกีฬา ม.๕

๑๗. นางฐิติพร อรรคะ ผปค.ม.๑

๑๘. นางบุญอุ้ม หาคำ ผปค.ม.๖

๑๙. นางหนูปัน ลิมมาหลวง ตัวแทนนักกีฬา ม.๘

๒๐. นางรัชนีชล โคตรชมภู ตัวแทนนักกีฬา ม.๘

๒๑. นายช่วย โคตรชมภู ผญบ.ม.๕

๒๒. นายชินวัฒน์ โคตรชมภู ผญบ.ม.๗

๒๓. นายปราโมทย์ สุทธากรณ์ ปลัดเทศบาล

**เริ่มประชุมเวลา ๐๙.๓๐ น.**

**นายราชัน ทองชมภู รองปลัดเทศบาล (เลขานุการสภาฯ)**  เรียนท่านประธานสภาฯ ท่านนายกฯ ท่าน

คณะผู้บริหาร ท่านสมาชิกสภาเทศบาล ท่านปลัด พนักงาน เจ้าหน้าที่ และผู้เข้าร่วมประชุมทุกท่านบัดนี้ ได้ถึงเวลานัดประชุมสภาเทศบาล สมัยสามัญ สมัยที่ ๑ ครั้งที่ ๒/ ๒๕๖๒ แล้ว และได้ตรวจสอบรายชื่อสมาชิกสภาเทศบาลตามมาตรา ๒๗ แห่ง พระราชบัญญัติเทศบาล พ.ศ. ๒๔๙๖ และข้อ ๒๕ ตามระเบียบกระทรวงมหาดไทยว่าด้วยข้อบังคับการประชุมสภาท้องถิ่น พ.ศ. ๒๕๕๔ ปรากฏว่ามีสมาชิกได้มาลงชื่อครบองค์ประชุม คือไม่น้อยกว่ากึ่งหนึ่งของสมาชิกเท่าที่มีอยู่ จึงขอเรียนท่านประธานสภาฯ ได้จุดธูป เทียนบูชาพระรัตนตรัย และดำเนินการประชุมตามระเบียบวาระการประชุมต่อไป เชิญครับ

**นางสมสุข โคตรชมภู** (**ประธานสภาเทศบาล)** สวัสดีคะ ท่านนายกเทศมนตรี ท่านคณะผู้บริหาร

สมาชิกสภาเทศบาล หัวหน้าส่วนราชการ พนักงาน เจ้าหน้าที่ และผู้เข้าร่วมประชุมทุกท่าน วันนี้เป็นการประชุมสภาเทศบาลสมัยสามัญ สมัยที่ ๑ ครั้งที่ ๒/ ๒๕๖๒ ปรากฏว่ามีสมาชิกมาครบองค์ประชุม ดิฉันขอเปิดการประชุมตามระเบียบวาระการประชุม ต่อไปคะ

**ระเบียบวาระที่ ๑ เรื่องที่ประธานแจ้งให้ที่ประชุมทราบ**

ท่านนายกฯมีอะไรแจ้งในที่ประชุมไหมคะ

**นายอภิวัฒน์ โคตรชมภู** **(นายกเทศมนตรี)**  สวัสดีครับ ท่านประธานฯ คณะผู้บริหาร สมาชิกสภาเทศบาล

หัวหน้าส่วนราชการ พนักงาน เจ้าหน้าที่ และผู้เข้าร่วมประชุมทุกท่าน ผมก็มีเรื่องจะแจ้งให้ทราบในวันนี้คือ เรื่องการเปิดจุดผ่อนปรนการค้าร่วมสัมพันธ์พี่น้องประชาชนชาวอำเภอท่าบ่อกับพี่น้องจากประเทศลาวเมืองหาดทรายฟองในการประชุมหัวหน้าส่วนราชการระดับอำเภอ เพื่อเป็นการกระตุ้นเศรษฐกิจของประเทศป้องกันปัญหาแรงงานที่ข้ามมาโดยผิดกฎหมาย ยาเสพติด รวมถึงความมั่นคงและของผิดกฎหมาย คาดว่าหน้าจะเป็นประโยชน์ต่อพี่น้องชาวอำเภอท่าบ่อของเรา

**ระเบียบวาระที่ ๒ เรื่องรับรองรายงานการประชุมครั้งที่แล้ว**

**นางสมสุข โคตรชมภู** (**ประธานสภาเทศบาล)** ต่อไปก็คงเป็นระเบียบวาระที่ ๒ เกี่ยวกับเรื่องรับรองรายงานการประชุมครั้งที่แล้ว คือ รายงานการประชุมสมัยสามัญที่ ๑ ครั้งที่ ๑ ประจำปี ๒๕๖๒ วันที่ ๑ กุมภาพันธ์ ๒๕๖๒ ขอมอบให้เลขานุการสภาได้ชี้แจ้งคะ

**นายราชัน ทองชมภู(เลขานุการสภาฯ)**  ตามที่ได้แจกเอกสารให้ที่ประชุมได้ตรวจพิจารณาความถูกต้อง เพราะฝ่ายกิจการสภาฯ โดยเลขานุการสภาฯ ได้นำรายงานการประชุมสภาเทศบาลตำบลบ้านถ่อน เผยแพร่ในเว็บไซด์ของเทศบาล [www.banthon.go.th/](http://www.banthon.go.th/) ให้ที่ประชุมพิจารณา หากมีข้อบกพร่องหรือแก้ไขขอให้โปรดแจ้งเลขานุการสภาฯหรือหากตรวจสอบพบข้อแก้ไขก็สามารถแจ้งในภายหลัง

**ระเบียบวาระที่ ๓ กระทู้ถาม**

**นางสมสุข โคตรชมภู** (**ประธานสภาเทศบาล)** ขอดำเนินการตามระเบียบวาระการประชุมต่อไปนะค่ะ

ระเบียบวาระที่ ๓ กระทู้ถามไม่มีสมาชิกท่านใดยื่นหนังสือกระทู้ถามเกี่ยวกับข้อเท็จจริงหรือการบริหารงานของคณะผู้บริหารในวาระนี้ ท่านเลขานุการสภามีเรื่องจะชี้แจ้งในที่ประชุมไหมคะ เชิญท่านเลขาฯ

**นายราชัน ทองชมภู(เลขานุการสภาฯ)**

ไม่มีครับ

**ระเบียบวาระที่ ๔ เรื่องที่คณะกรรมการที่สภาท้องถิ่นตั้งขึ้นพิจารณาเสร็จแล้ว**

**นางสมสุข โคตรชมภู**(**ประธานสภาเทศบาล)** ต่อไปเป็นระเบียบวาระที่ ๔

-ไม่มี-

**ระเบียบวาระที่ ๕ เรื่องที่เสนอใหม่(สภาพิจารณา)**

๕.๑ การดำเนินงานตามแผนรณรงค์ “แยกก่อนทิ้ง” เพื่อขับเคลื่อนการจัดการขยะมูลฝอย (รายละเอียดตามเอกสารที่แจก) เชิญท่านนายกคะ

**นายอภิวัฒน์ โคตรชมภู** **(นายกเทศมนตรี)** เรื่องการดำเนินงานตามแผนรณรงค์ “แยกก่อนทิ้ง” เพื่อ

ขับเคลื่อนการจัดการขยะมูลฝอย ผมขอมอบให้เจ้าหน้าที่เป็นผู้ชี้แจงในรายละเอียดและแนวทางดำเนินงาน

**นางสาวสมใจ สาเสี่ยน** (**นักวิชาการสุขาภิบาล)** สวัสดีคะท่านประธาน ท่านนายกเทศมนตรี คณะผู้บริหาร

สมาชิกสภาเทศบาล หัวหน้าส่วนราชการ พนักงาน เจ้าหน้าที่ และผู้เข้าร่วมประชุมทุกท่าน ตามที่คณะรัฐมนตรีได้มีมติเมื่อวันที่ ๓ พฤษภาคม ๒๕๕๙ เห็นชอบแผนแม่บทการบริหารจัดการขยะมูลฝอยของประเทศ (พ.ศ. ๒๕๕๙ - ๒๕๖๔) โดยมอบหมายให้กระทรวงมหาดไทย และกระทรวงทรัพยากรธรรมชาติและสิ่งแวดล้อมร่วมกันบริหารจัดการขยะมูลฝอยโดยรณรงค์ให้ครัวเรือนลดปริมาณขยะ ใช้หลักการใช้น้อย ใช้ซ้ำ นำกลับมาใช้ใหม่สร้างจิตสำนึกและการมีส่วนร่วมในการลดขยะต้นทางของประชาชน นั้น

เพื่อขับเคลื่อนการจัดการขยะมูลฝอยให้เกิดผลอย่างเป็นรูปธรรม กระทรวงมหาดไทยได้จัดทำแผนปฏิบัติการ ๖๐ วัน “แยกก่อนทิ้ง” ซึ่งมีเป้าหมาย ดังนี้

1. ประชาชนรับรู้และเกิดการมีส่วนร่วมในการจัดการขยะในครัวเรือนด้วยการคัดแยกขยะก่อนทิ้ง

2. หมู่บ้าน/ชุมชน มีการจัดการขยะอินทรีย์ การจัดการขยะที่นำกลับมาใช้ใหม่ได้ขยะอันตราย และการคัดแยกขยะแยกตามประเภทอย่างถูกต้องตามแนวทางที่กำหนด

3. องค์กรปกครองส่วนท้องถิ่นทุกแห่งมีการจัดทำสัญลักษณ์แยกประเภทขยะตามแนวทางที่กำหนด

4. องค์กรปกครองส่วนท้องถิ่นมีการจัดทำถังขยะแยกประเภทในพื้นที่สาธารณะอย่างน้อย   
๒ ประเภท ได้แก่ ขยะทั่วไปและขยะรีไซเคิล ตามแนวทางที่กำหนด

5. องค์กรปกครองส่วนท้องถิ่นทุกแห่งมีประกาศกำหนดวัน เวลาในการเก็บขนขยะแยกตามประเภทตามแนวทางที่กำหนด

6. ทุกจังหวัดมีข้อสรุปการรวมกลุ่มพื้นที่ (cluster) และมีข้อสรุปในการกำหนดวิธีการกำจัดขยะในแต่ละกลุ่มพื้นที่ (cluster) ภายในเวลาที่กำหนด

โดยกำหนดระยะเวลาดำเนินการตามแผนปฏิบัติการ 60 วัน “แยกก่อนทิ้ง” ระหว่างวันที่ 9 มกราคม ๒๕๖2 ถึงวันที่ 9 มีนาคม ๒๕๖๒ จึงให้ผู้ว่าราชการจังหวัดใช้แผนปฏิบัติการ 60 วัน “แยกก่อนทิ้ง” ไปขับเคลื่อนการบริหารจัดการขยะมูลฝอยในพื้นที่ คือ

ปริมาณขยะมูลฝอย ประมาณ 4.53 ตัน/วัน (1,654 ตัน/ปี)

(คาดการณ์จากอัตราการเกิด 0.71 กก./คน/วัน

ที่มา : แผนบริหารจัดการขยะมูลฝอยจังหวัดหนองคาย ปี 2558-2562 )

ปริมาณขยะเข้าสู่ระบบกำจัด ประมาณ 1.5 ตัน/วัน (548 ตัน/ปี)

(ที่มา: ศูนย์กำจัดขยะมูลฝอยเทศบาลเมืองท่าบ่อ)

การกำจัดขยะโดยใช้หลัก 3Rs ๑.Reduce ลดการใช้สิ่งของอย่างฟุ่มเฟือย

ใช้ทุกสิ่งอย่างคุ้มค่า เลือกใช้เท่าที่จำเป็น เลือกสินค้าที่มีอายุการใช้งานนาน ลดการใช้ถุงพลาสติก ใช้ถุงผ้าหรือตะกร้าแทน ใช้สินค้าหรือผลิตภัณฑ์ชนิดเติม ใช้แก้วน้ำเซรามิค แทนแก้วพลาสติกหรือแก้วกระดาษ หลีกเลี่ยงสินค้าหรือผลิตภัณฑ์ที่มีหีบห่อบรรจุภัณฑ์ ฟุ่มเฟือยมีการห่อหุ้มหลายชั้น หลีกเลี่ยงการซื้อผลิตภัณฑ์ขนาดเล็กสำหรับผลิตภัณฑ์ที่ใช้เป็นประจำ ควรเลือกที่มีขนาดใหญ่เพราะคุ้มค่า และใช้บรรจุภัณฑ์น้อยกว่า ๒. **Reuse** ใช้ประโยชน์จากทรัพยากรที่มีอยู่อย่างรู้คุณค่านำสิ่งของที่ยังใช้งานได้กลับมาใช้ใหม่ เพื่อลดการใช้ทรัพยากรและลดปริมาณขยะที่จะเกิดขึ้น*5 วิธี Reuse อย่างง่ายๆ*

1. บริจาคหรือขายสิ่งของเครื่องใช้ต่างๆ ที่ไม่ใช้แล้วเช่น หนังสือ เสื้อผ้า เฟอร์นิเจอร์ และเครื่องมือใช้สอยอื่นๆ

2. ใช้กระดาษทั้ง 2 ด้าน เพื่อช่วยลดขยะ

3. นำบรรจุภัณฑ์และวัสดุเหลือใช้อื่นๆ กลับมาใช้ประโยชน์ใหม่ เช่น การนำใช้ซ้ำถุงพลาสติก ถุงผ้า ถุงกระดาษ กล่องกระดาษ ขวดน้ำดื่ม เหยือกนม และกล่องใส่ขนมมาใช้ซ้ำ

4. ยืม หรือเช่าผลิตภัณฑ์ที่ใช้บ่อยครั้ง เช่น หนังสือพิมพ์ วารสาร

5. เลือกซื้อหรือใช้ผลิตภัณฑ์ ที่ออกแบบมาให้ใช้ได้มากกว่า 1 ครั้ง เช่น แบตเตอรี่ประจุไฟฟ้าใหม่ได้

๓. Recycle เป็นการนำวัสดุต่างๆที่ไม่ใช้แล้วมาแปรรูปโดยกรรมวิธีต่างๆ เพื่อนำกลับมาใช้ใหม่ *5 วิธี* Recycle*อย่างง่ายๆ*

*1. เลือกซื้อวัสดุที่ผลิตจากวัสดุรีไซเคิล*

*2. เลือกซื้อสินค้าที่สามารถรีไซเคิลได้ เช่น ขวด PET ขวดแก้ว*

*3. เข้าร่วมกิจกรรมกองทุนขยะรีไซเคิล*

*4. คัดแยกขยะก่อนทิ้งลงถัง เพื่อง่ายต่อการนำไปรีไซเคิล*

*5. นำวัสดุเหลือใช้อื่นๆ กลับมาใช้ประโยชน์ โดยการประดิษฐ์เป็นสิ่งของ เครื่องใช้ต่างๆ*

**นายอภิวัฒน์ โคตรชมภู** **(นายกเทศมนตรี)** เรื่องนี้ก็เป็นนโยบายของรัฐบาลและของท้องถิ่นด้วยที่จะร่วมกัน

ดำเนินการให้เกิดผลสำเร็จในการบริหารจัดการขยะ ถ้าหากชุมชนไม่ให้ความร่วมมือก็คงเป็นไปได้ยาก ก็อยากฝากทุกท่านในที่ประชุมด้วยประชาสัมพันธ์ให้กับพี่น้องประชาชนในพื้นที่ในการร่วมมือเริ่มจากครัวเรือนก่อนในการคัดแยกขยะก่อนทิ้ง เพื่อเป็นปลูกฝังให้กับลูกๆหลานๆคงจะเป็นเรื่องที่ดี

**นายพรชัย รัตนพิบูลย์** **(ผอ.รพ.สต.บ้านถ่อน)**การคัดแยกขยะก็ถือว่าตำบลของเราประสบความสำเร็จมาก

ดูจากการดำเนินงานของกองทุนขยะรีไซเคิ่ล ซึ่งเงินกองทุนสวัสดิการฌาปนกิจที่เพิ่มจำนวนมากขึ้น

**นางผดุงศรี โยคิน** (**ครู รร.ชุมชนบ้านถ่อน)** สวัสดีคะท่านประธาน ท่านนายกเทศมนตรี คณะผู้บริหาร

สมาชิกสภาเทศบาล หัวหน้าส่วนราชการ พนักงาน เจ้าหน้าที่ และผู้เข้าร่วมประชุมทุกท่าน โรงเรียนก็ก่อนที่จะมีวิธีการจัดการกับ “ขยะ” อย่างเหมาะสมนั้น โรงเรียนเคยประสบปัญหาจากปริมาณขยะที่เกิดขึ้นในแต่ละวันจำนวนมาก เนื่องจากไม่มีการคัดแยกขยะก่อนทิ้ง จึงใช้โอกาสนี้เป็นเงื่อนไขจัดการเรียนรู้เรื่องการดูแลรักษาทรัพยากรและสิ่งแวดล้อมให้แก่ทุกคนภายในชุมชนของโรงเรียน ทั้งเป็นการร่วมสร้างสรรค์แนวทาง ลดปัญหาขยะ โดยมีความมุ่งมั่นไปสู่เป้าหมายที่ท้าทาย คือการเป็น **ชุมชนที่สามารถจัดการขยะและของเสียได้ด้วยตนเอง ด้วยวิธีการที่เหมาะสม เป็นมิตรกับสิ่งแวดล้อม**และที่สำคัญ คือการมีส่วนร่วมของสมาชิกในชุมชนทั้งนักเรียน ครู บุคลากร ตลอดจนผู้ปกครอง ที่มีจิตสำนึกแห่งการร่วมดูแลรักษาสิ่งแวดล้อม มีลักษณะนิสัย “ไม่สร้างขยะ” อยู่ในวิถีชีวิต มีความพยายามที่จะลดปริมาณการทิ้งขยะให้น้อยลงเรื่อยๆ

**นายชอบ ชัยชมภู** (**ครู รร.โพนศิลางาม)** สวัสดีครับท่านประธาน ท่านนายกเทศมนตรี คณะผู้บริหาร

สมาชิกสภาเทศบาล หัวหน้าส่วนราชการ โรงเรียนก็มีเดินการรณรงค์และจัดทำคลิปวีดีโอในการคัดแยกขยะของโรงเรียนเพื่อเผยแพร่ประชาสัมพันธ์ผ่านช่องทางยูทูป เข้าร่วมกิจกรรม “อาสาสมัครพิทักษ์สิ่งแวดล้อม” ตามความสมัครใจ ช่วยกันทำการคัดแยกขยะ ณ จุดทิ้งที่ปลายทางเพื่อร่วมกันรับรู้ปัญหา เก็บสถิติและตรวจสอบคุณภาพการคัดแยกขยะ จากแต่ละระดับชั้นหรือแต่ละฝ่ายและกลายเป็นกลุ่มแกนนำที่ช่วยกันปลุกกระแส “แยกขยะก่อนทิ้ง” ให้เกิดขึ้นได้อย่างรวดเร็ว

**นางบัวลอย โคตรชมภู** (**ครู ศพด.ทต.บ้านถ่อน)** สวัสดีคะท่านประธาน ท่านนายกเทศมนตรี คณะผู้บริหาร

สมาชิกสภาเทศบาล หัวหน้าส่วนราชการ พนักงาน เจ้าหน้าที่ และผู้เข้าร่วมประชุมทุกท่าน ศูนย์เด็กเทศบาลำบลบ้านถ่อนก็มีแนวทางการรณรงค์คือพาเด็กขัดแยกขยะในโรงเรียน ตามแนวทาง ๓RS เช่น นำกล่องนมมาประดิษฐ์เป็นสื่อการเรียนการสอน สอนให้เด็กคัดแยกขยะเปียก ขยะแห้ง เพื่อไปปฏิบัติที่บ้านเพื่อปลูกฝังเด็กในการคัดแยกขยะคะ

**นางฤหัยรัตน์ สังมีแสง** (**ครู ศพด.โพนงาม)** สวัสดีคะท่านประธาน ท่านนายกเทศมนตรี คณะผู้บริหาร

สมาชิกสภาเทศบาล หัวหน้าส่วนราชการ พนักงาน เจ้าหน้าที่ และผู้เข้าร่วมประชุมทุกท่าน ศูนย์โพนงาม ก็มีแนวทางการรณรงค์คือพาเด็กขัดแยกขยะในโรงเรียน ตามแนวทาง ๓RS เช่น นำบรรจุภัณฑ์และวัสดุเหลือใช้อื่นๆ กลับมาใช้ประโยชน์ใหม่ เช่น การนำใช้ซ้ำถุงพลาสติก ถุงผ้า ถุงกระดาษ กล่องกระดาษ ขวดน้ำดื่ม เหยือกนม และกล่องใส่ขนมมาใช้ซ้ำ คัดแยกขยะก่อนลงถังเพื่อให้ง่ายต่อการนำไปรีไซเคิล ขยะเปียก ขยะแห้ง ขยะรีไซเคิล

**นายชาญวิทย์ ใจเบา** (**ผญบ.ม.๘)** สวัสดีครับท่านประธาน ท่านนายกเทศมนตรี คณะผู้บริหาร

สมาชิกสภาเทศบาล และผู้เข้าร่วมประชุมทุกท่าน สำหรับแนวทางการบริหารจัดการขยะในชุมชนของเราก็มีกองทุนขยะรีไซเคิล ที่ดำเนินการคัดแยกขยะเพื่อนำไปขายเข้าเป็นเงินกองทุน ปัจจุบันก็มีสมาชิกเพิ่มขึ้นเป็นจำนวนมาก

**นายช่วย โคตรชมภู** (**ผญบ.ม.๕)** สวัสดีครับท่านประธาน ท่านนายกเทศมนตรี คณะผู้บริหาร

สมาชิกสภาเทศบาล และผู้เข้าร่วมประชุมทุกท่าน ผมเสนอให้มีการไปศึกษาดูงานการทำไม้กวาดจากขวดพลาสติก นำวัสดุที่เราเรียกกันว่าขยะ หากสามารถทำมูลค่าเพิ่มให้กับมันได้ สิ่งนี้ จะช่วยชุมชนของเราให้น่าอยู่ขึ้นอย่างมาก โดยเฉพาะ ขยะประเภทขวดพลาสติก ที่มีให้เห็นกันมากมาย ทั้งในถังขยะ และแหล่งท่องเที่ยวสาธารณะ ริมถนน มากมายก่ายกอง คงดีไม่น้อย หากเราช่วยกันคิดค้นนวัตกรรมใหม่ๆ จับขวดเหล่านี้ มาประยุกต์เป็นของใช้ ของตกแต่งบ้าน การทำไม้กวาด จากขวดน้ำอัดลม ไม้กวาดดังกล่าว เหมาะสำหรับใช้แทน ไม้กวาดทางมะพร้าว ไม้กวาดไม้ไผ่ ไว้สำหรับกวาดขยะชิ้นใหญ่ ใบไม้ แต่ไม่เหมาะสมสำหรับการกวาดขยะภายในบ้าน เนื่องด้วยวัสดุพลาสติก ที่ไม่อ่อนตัว

**นางสมสุข โคตรชมภู** (**ประธานสภาเทศบาล)** มีท่านใดจะสอบถามไหมคะ ถ้าไม่มีก็พักเที่ยงก่อนนะคะ

**พักประชุม** เวลา ๑๒.๐๐ น. **–พักเที่ยง-**

**เริ่มประชุมต่อ** เวลา ๑๓.๐๐ น.

**นางสมสุข โคตรชมภู**(**ประธานสภาเทศบาล)** ต่อไปเป็นระเบียบวาระที่ ๕.๒

๕.๒ การพิจารณาแนวทางการจัดการแข่งขันกีฬาปรองดองสมานฉันท์และแก้ไขปัญหายาเสพติด หรือกีฬาประจำตำบล ประจำปี ๒๕๖๒ “ถ่อนเกมส์” ครั้งที่ ๙ (รายละเอียดตามเอกสารที่แจก)

**นายอภิวัฒน์ โคตรชมภู** **(นายกเทศมนตรี)** เนื่องจากใกล้ที่ถึงห้วงเวลาในการจัดงานกีฬาประจำตำบลแล้วผม

ก็ได้ยื่นญัตติต่อท่านประธานสภาเพื่อนำเรื่องเพื่อพิจารณาปรึกษาหารือแนวทางการจัดงานกีฬาประจำตำบลของเราให้ทุกฝ่ายมีส่วนร่วมในการตัดสินใจร่วมกันโดยใช้ข้อมูลจากปีที่ผ่านมาหาแนวทางในการจัดงานให้บรรลุวัตถุประสงค์ของโครงการ และที่สำคัญอย่างยิ่งคือความพึงพอใจของพี่น้องชาวตำบลบ้านถ่อนของเรา ผมขอมอบให้เจ้าหน้าที่ที่เกี่ยวข้องได้ชี้แจงในรายละเอียดของโครงการต่อไปเชิญครับ

**นายราชัน ทองชมภู**(**รองปลัดฯ)** ในขั้นแรกเราก็จะร่วมกันพิจารณาเลือกสีประจำแต่ละหมู่บ้าน

การกำหนดสีเสื้อ ๘ สี การจับสลากแบ่งสีเสื้อนักกีฬาแต่ละหมู่บ้าน ก็เชิญผู้นำแต่ละหมู่บ้านเลือกสีตามท่านเห็นชอบ

หมู่ที่ ๑ สีส้ม หมู่ที่ ๒ สีขาว

หมูที่ ๓ สีม่วง หมู่ที่ ๔ สีเหลือง

หมู่ที่ ๕ สีเขียว หมู่ที่ ๖ สีแดง

หมู่ที่ ๗ สีชมพู และ หมู่ที่ ๘ สีฟ้า

ชนิดกีฬาสากล

1. ฟุตบอลพ่อบ้าน 8 ทีม

2. ฟุตบอลเยาวชนชาย 8 ทีม

3. วอลเล่ย์บอล หญิง 8 ทีม

4. เซปักตะกร้อ ชาย 8 ทีม

5. เปตองผสม(ช. 2 คน ญ. 1 คน) 8 ทีม

กีฬาพื้นบ้าน

1. วิ่งผลัดกระสอบ ๘ ทีม

2. วิ่งซุปเปอร์แมน 8 ทีม

3. ตีกอล์ฟอีสาน 8 ทีม

4. วิ่งเปรี้ยวอุ้มลูกโปร่งน้ำ 8 ทีม

๕. แข่งขันกินวิบาก ๘ ทีม

วันที่จะเสนอทำการแข่งขัน ก็คือวันที่ ๑๒-๑๔มีนาคม ๒๕๖๑ ไม่ทราบว่าที่ประชุมท่านใดหมู่บ้านของท่านติดภารกิจหรือไม่อย่างไรครับ

**มติที่ประชุม เห็นชอบ วันจัดงานกีฬาดังกล่าว**

**นางสาวดารุณี อรรค**ะ(**ผอ.กองการศึกษาฯ)**

การเลือกรูปแบบการแข่งขันกีฬาสมควรจะเลือกเล่นแบบใดระหว่างแบบแบ่งสายพบกันหมดในสายเก็บคะแนน หรือแบบตัดเชือกน็อคเอาท์แพ้คัดออกเลยครับก็อยากให้ที่ประชุมได้พิจารณาร่วมกัน

**มติที่ประชุม เห็นชอบแข่งแบบตัดเชือกน็อคเอาท์แพ้คัดออก**

**นายอภิวัฒน์ โคตรชมภู** **(นายกเทศมนตรี)** ก็ขอบคุณครับสำหรับมติที่ประชุมเพื่อเป็นแนวทางการปฏิบัติ

ให้กับคณะผู้บริหาร จากตัวแทนของแต่ละชุมชน แต่หมู่บ้าน สำหรับในรายละเอียดในการจัดก็คงเป็นการประชุมครั้งหน้า

**ระเบียบวาระที่ ๖ เรื่องอื่น ๆ**

**นางสมสุข โคตรชมภู**(**ประธานสภาเทศบาล)** ต่อไปเป็นระเบียบที่ ๖ เรื่องอื่นๆ

มีท่านใดมีข้อคิดเห็นเกี่ยวกับประเด็นอื่นๆบ้างไหมเชิญคะ

**นางสมสุข โคตรชมภู** (**ประธานสภาเทศบาล)** ไม่ทราบมีสมาชิกท่านใดที่จะสอบถามเพิ่มเติมอีกบ้าง

หากไม่มีสมาชิกท่านใดมีข้อซักถามต่อที่ประชุมแห่งนี้แล้ว ดิฉันขอขอบคุณทุกๆท่านที่ให้ความร่วมมือทำให้การประชุมครั้งนี้เป็นไปด้วยความเรียบร้อย ดิฉันขอแจ้งการประชุมในครั้งต่อไปคือสมัยสามัญที่ ๑ ครั้งที่ ๓ ในวันที่ ๒๕ กุมภาพันธ์ ๒๕๖๒ และขอปิดการประชุมสภาเทศบาลตำบลบ้านถ่อน สมัยสามัญที่ ๑ ครั้งที่ ๒ ประจำปี ๒๕๖๒ ณ บัดนี้

**เลิกประชุม** เวลา ๑๕.๐๐ น.

(ลงชื่อ) เลขานุการสภาเทศบาล

(นายราชัน ทองชมภู)

(ลงชื่อ) ประธานกรรมการตรวจรายงานฯ

(นางณัฐนันท์ แสงรัตน์)

(ลงชื่อ) กรรมการตรวจรายงานการประชุม

(นางพยอม โคตรชมภู)

(ลงชื่อ) กรรมการตรวจรายงานการประชุม

(นายอรรถชัย โคตรชมภู)

(ลงชื่อ) กรรมการตรวจรายงานการประชุม

(นายสมร โคตรชมภู)

(ลงชื่อ) กรรมการตรวจรายงานการประชุม

(นายทองวัน คำชมภู)

สภาเทศบาลตำบลบ้านถ่อน ได้มีมติรับรองรายงานการประชุมสภาเทศบาลสมัยสามัญ สมัยที่ ๑ ครั้งที่ ๒ประจำปี ๒๕๖๒ เมื่อวันที่ ๑๑ กุมภาพันธ์ ๒๕๖๒ ในคราวประชุมสภาเทศบาลสมัยสามัญที่ ...... ครั้งที่ .............ในวันที่...............................................................................................................................................................

(ลงชื่อ) ประธานสภาเทศบาลตำบลบ้านถ่อน

(นางสมสุข โคตรชมภู)